stanford-oval/wikipedia huggingface dataset:
วอชิงตัน

วอชิงตัน อาจหมายถึง
วอชิงตัน ดี.ซี. (Washington, D.C.) - เมืองหลวงของสหรัฐอเมริกา อยู่บริเวณตะวันออกของประเทศติดกับรัฐแมริแลนด์
รัฐวอชิงตัน (Washington) - รัฐในสหรัฐอเมริกาตั้งอยู่ทางชายฝั่งตะวันตกของประเทศ
จอร์จ วอชิงตัน (George Washington) - ประธานาธิบดีคนแรกของสหรัฐอเมริกา
อนุสัญญาวอชิงตัน (Washington Convention)
วอชิงตัน (รัฐเวอร์จิเนีย) (Washington) เมืองวอชิงตันตั้งอยู่ในรัฐเวอร์จิเนีย ห่างจากวอชิงตัน ดี.ซี. มาทางทิศตะวันตกประมาณ 100 กิโลเมตร
วอชิงตันสแควร์ อดีตย่านในเขตคลองเตย กรุงเทพมหานคร
มหาวิทยาลัยวอชิงตัน (University of Washington) ในเมืองซีแอทเทิล รัฐวอชิงตัน
มหาวิทยาลัยวอชิงตัน (Washington University) ในเมืองเซ็นต์หลุยส์ รัฐมิสซูรี
มหาวิทยาลัยวอชิงตันสเตต (Washington State University) ในเมืองพัลล์แมน รัฐวอชิงตัน
วอลเลย์บอลชายชิงแชมป์โลก 2022 รอบคัดเลือก

วอลเลย์บอลชายชิงแชมป์โลก 2022 จะมี 24 ทีมที่เข้าร่วมแข่งขัน โดยประเทศรัสเซียในฐานะประเทศเจ้าภาพจะผ่านเข้ารอบสุดท้ายโดยอัตโนมัติ เช่นเดียวกับประเทศโปแลนด์ในฐานะแชมป์โลกปัจจุบัน ส่วนที่เหลืออีก 22 ทีมมาจากทีมชนะเลิศและรองชนะเลิศจากการแข่งขันชิงแชมป์ทวีปปี 2021 ทั้งหมด 10 ทีม และ 12 ทีมจากการจัดอันดับโลกของเอฟไอวีบี สำหรับทีมที่ยังไม่ผ่านการคัดเลือก
การคัดเลือกของสมาพันธ์ > เอวีซี

บทความหลัก: วอลเลย์บอลชายชิงแชมป์เอเชีย 2021
จาก 16 ทีมที่ผ่านเข้ารอบ ทีมชนะเลิศและทีมรองชนะเลิศจะผ่านการคัดเลือกเข้าแข่งขันวอลเลย์บอลชายชิงแชมป์โลก 2022
| อันดับ | ทีม |
| --- | --- |

1 !:  อิหร่าน
2 !:  ญี่ปุ่น
3 !:  จีน
4:  จีนไทเป
5:  กาตาร์
6:  ออสเตรเลีย
7:  ปากีสถาน
8:  เกาหลีใต้
9:  อินเดีย
10:  บาห์เรน
11:  คาซัคสถาน
12:  ซาอุดีอาระเบีย
13:  อุซเบกิสถาน
14:  ฮ่องกง
15:  ไทย
16:  คูเวต
การคัดเลือกของสมาพันธ์ > ซีเอวีบี

บทความหลัก: วอลเลย์บอลชายชิงแชมป์แอฟริกา 2021
จาก 16 ทีมที่ผ่านเข้ารอบ ทีมชนะเลิศและทีมรองชนะเลิศจะผ่านการคัดเลือกเข้าแข่งขันวอลเลย์บอลชายชิงแชมป์โลก 2022
| ทีม | อันดับ |
| --- | --- |
1 !:  ตูนิเซีย
2 !:  แคเมอรูน
3 !:  อียิปต์
4:  โมร็อกโก
5:  ยูกันดา
6:  รวันดา
7:  ไนจีเรีย
8:  สาธารณรัฐประชาธิปไตยคองโก
9:  เคนยา
10:  มาลี
11:  บุรุนดี
12:  ไนเจอร์
13:  บูร์กินาฟาโซ
14:  ซูดานใต้
15:  เอธิโอเปีย
16:  แทนซาเนีย
การคัดเลือกของสมาพันธ์ > ซีอีวี

บทความหลัก: วอลเลย์บอลชายชิงแชมป์ยุโรป 2021
จาก 24 ทีมที่ผ่านเข้ารอบ ทีมชนะเลิศและทีมรองชนะเลิศจะผ่านการคัดเลือกเข้าแข่งขันวอลเลย์บอลชายชิงแชมป์โลก 2022
| อันดับ | ทีม |
| --- | --- |
1 !:  อิตาลี
2 !:  สโลวีเนีย
3 !:  โปแลนด์
4:  เซอร์เบีย
5:  เนเธอร์แลนด์
6:  เยอรมนี
7:  รัสเซีย
8:  เช็กเกีย
9:  ฝรั่งเศส
10:  ตุรกี
11:  บัลแกเรีย
12:  ฟินแลนด์
13:  ยูเครน
14:  โครเอเชีย
15:  โปรตุเกส
16:  ลัตเวีย
17:  เบลารุส
18:  เบลเยียม
19:  สโลวาเกีย
20:  สเปน
21:  เอสโตเนีย
22:  กรีซ
23:  มาซิโดเนียเหนือ
24:  มอนเตเนโกร
การคัดเลือกของสมาพันธ์ > ซีเอสวี

บทความหลัก: วอลเลย์บอลชายชิงแชมป์อเมริกาใต้ 2021
จาก 5 ทีมที่เข้าร่วมแข่งขัน ทีมชนะเลิศและทีมรองชนะเลิศจะผ่านการคัดเลือกเข้าแข่งขันวอลเลย์บอลชายชิงแชมป์โลก 2022
ลูกสาวจากบ้านไปหลายปี กลับมาอีกทีเป็นนักผจญภัยแรงค์ S ไปเสียแล้ว

ซีรีสืไลต์โนเวลญี่ปุ่น
| --- | --- |
ลูกสาวจากบ้านไปหลายปี กลับมาอีกทีเป็นนักผจญภัยแรงค์ S ไปเสียแล้ว
冒険者になりたいと都に出て行った娘がSランクになってた (Bōkensha ni Naritai to Miyako ni Deteitta Musume ga S-Ranku ni Natteta)
ชื่อภาษาอังกฤษ: My Daughter Left the Nest and Returned an S-Rank Adventurer
แนว: จินตนิมิต
นวนิยายชุด
เขียนโดย: โมจิกากิยะ
สำนักพิมพ์: โชเซ็ตสึกะ นิ นาโร
วางจำหน่ายตั้งแต่: 18 กันยายน พ.ศ. 2560 – 21 มกราคม พ.ศ. 2563
ไลต์โนเวล
เขียนโดย: โมจิกากิยะ
วาดภาพโดย: toi8
สำนักพิมพ์: เอิร์ทสตาร์เอ็นเตอร์เทนเมนต์
ในเครือ: เอิร์ทสตาร์โนเวล
กลุ่มเป้าหมาย: ชาย
วางจำหน่ายตั้งแต่: 15 กุมภาพันธ์ พ.ศ. 2561 – 16 พฤศจิกายน พ.ศ. 2564
จำนวนเล่ม: 11
มังงะ
เขียนโดย: โมจิกากิยะ
วาดภาพโดย: คีว อูรูชิบาระ
สำนักพิมพ์: เอิร์ทสตาร์เอ็นเตอร์เทนเมนต์
ในเครือ: เอิร์ทสตาร์คอมิกส์
นิตยสาร: คอมิกเอิร์ทสตาร์
กลุ่มเป้าหมาย: โชเน็ง
วางจำหน่ายตั้งแต่: 8 พฤษภาคม พ.ศ. 2561 – ปัจจุบัน
จำนวนเล่ม: 6 (หนังสือ)
อนิเมะโทรทัศน์
กำกับโดย: ทาเกชิ โมริ นาโอกิ มูราตะ
เขียนบทโดย: ยูอิจิโร โมโมเซะ
ดนตรีโดย: ฮิโตชิ ฟูจิมะ
สตูดิโอ: ไต้ฝุ่นกราฟฟิกส์
เครือข่าย: AT-X, Tokyo MX, BS NTV
เครือข่ายภาษาไทย: ปีลีปีลี, อ้ายฉีอี้
ฉาย:  6 ตุลาคม พ.ศ. 2566  –  29 ธันวาคม พ.ศ. 2566
ตอน: 13
 สถานีย่อยการ์ตูนญี่ปุ่น
ลูกสาวจากบ้านไปหลายปี กลับมาอีกทีเป็นนักผจญภัยแรงค์ S ไปเสียแล้ว (ญี่ปุ่น: 冒険者になりたいと都に出て行った娘がSランクになってた; โรมาจิ: Bōkensha ni Naritai to Miyako ni Deteitta Musume ga S-Ranku ni Natteta; แปลว่า "ลูกสาวที่อยากเป็นนักผจญภัยและออกเดินทางไปเมืองหลวงได้กลายเป็นระดับเอสแล้ว") เป็นซีรีส์ไลต์โนเวลญี่ปุ่น เขียนโดยโมจิกากิยะ และวาดภาพประกอบโดย toi8 เริ่มเผยแพร่ในฐานะนวนิยายเว็บทางเว็บไซต์โชเซ็ตสึกะ นิ นาโรตั้งแต่เดือนกันยายน พ.ศ. 2560 ถึงมกราคม พ.ศ. 2563 ภายหลังสำนักพิมพ์เอิร์ทสตาร์เอ็นเตอร์เทนเมนต์ได้ลิขสิทธิ์ตีพิมพ์เป็นไลต์โนเวลในเครือเอิร์ทสตาร์โนเวลทั้งหมด 11 เล่มตั้งแต่เดือนธันวาคม พ.ศ. 2561 ถึงพฤศจิกายน พ.ศ. 2564
มังงะดัดแปลงวาดภาพโดยคีว อูรูชิบาระ เผยแพร่ทางเว็บไซต์คอมิกเอิร์ทสตาร์ตั้งแต่เดือนพฤษภาคม พ.ศ. 2561 รวบรวมตีพิมพ์เป็นหนังสือมังงะรวมเล่ม (ทังโกบง) ถึงเล่มที่ 6 เมื่อเดือนพฤศจิกายน พ.ศ. 2565 ซีรีส์อนิเมะโทรทัศน์ดัดแปลงผลิตโดยสตูดิโอไต้ฝุ่นกราฟฟิกส์ ออกอากาศตั้งแต่เดือนตุลาคมถึงธันวาคม พ.ศ. 2566
แหล่งข้อมูลอื่น

นวนิยายเว็บ ที่โชเซ็ตสึกะ นิ นาโร (ในภาษาญี่ปุ่น)
เว็บไซต์ทางการของไลต์โนเวล (ในภาษาญี่ปุ่น)
เว็บไซต์ทางการของมังงะ (ในภาษาญี่ปุ่น)
เว็บไซต์ทางการของอนิเมะ (ในภาษาญี่ปุ่น)
อนิเมะลูกสาวจากบ้านไปหลายปี กลับมาอีกทีเป็นนักผจญภัยแรงค์ S ไปเสียแล้ว ที่ปีลีปีลี
อนิเมะลูกสาวจากบ้านไปหลายปี กลับมาอีกทีเป็นนักผจญภัยแรงค์ S ไปเสียแล้ว ที่อ้ายฉีอี้
ลูกสาวจากบ้านไปหลายปี กลับมาอีกทีเป็นนักผจญภัยแรงค์ S ไปเสียแล้ว (นิยาย) ที่เครือข่ายข่าวอนิเมะ
ร็อคแมน เมกาเวิลด์

| ร็อคแมน เมกาเวิลด์ |
| --- | --- |
ปกเกมร็อคแมน เมกาเวิลด์
ผู้พัฒนา: แคปคอม
ผู้จัดจำหน่าย: แคปคอม
แต่งเพลง: Kinuyo Yamashita 
เครื่องเล่น: เซก้า เมก้าไดรฟ์/เจเนซิส
วางจำหน่าย: BR: 1994-10-20 
แนว: แอ็คชั่น
รูปแบบ: เล่นได้คนเดียว
ร็อคแมน เมกาเวิลด์ (ญี่ปุ่น: ロックマン メガワールド; โรมาจิ: Rokkuman Megawārudo) หรือ เมกาแมน เดอะไวลี่วอร์ส (Mega Man The Wily Wars) เป็นวิดีโอเกมจากซีรีส์ร็อคแมนโดยซีรีส์นี้เป็นการนำ ร็อคแมนภาคแรก, ร็อคแมน 2 และ ร็อคแมน 3 มาทำใหม่ในรูปแบบ 16 บิท จากเครื่องเล่นเซก้า เมกาไดรฟ์ นอกจากนี้ยังเพิ่มบอสจากภาคนี้อีกด้วย ออกจำหน่ายครั้งแรกเมื่อวันที่ 20 ตุลาคม ค.ศ. 1994 ในประเทศสหรัฐอเมริกาและยุโรป และวันที่ 21 ตุลาคม ค.ศ. 1994 ที่ประเทศญี่ปุ่น
รูปแบบการเล่น

รูปแบบการเล่นของ ร็อคแมน เมกาเวิลด์ นั้นยังคงใช้องค์ประกอบตามแบบภาคก่อนแต่จุดที่เปลี่ยนไปคือฉาก, ดนตรี และ ตัดระบบพาสเวิร์ดจากภาค 2 และ 3 และสูตรปุ่ม Select จากภาคแรกออก อีกทั้งความยากของเกมต้นฉบับได้ถูกลดลงเพื่อให้ง่ายขึ้น
ตัวละครบอส > ไวลี่ทาวเวอร์ > MWN

บัสเตอร์ ร็อด. G (バスターロッド・G)
เมกา วอลเตอร์. S (メガウォーター・S)
ไฮเปอร์ สตรอม. H (ハイパーストーム・H)
เกร็ดข้อมูล

ตัวละครบอสสามราย ได้แก่ บัสเตอร์ ร็อด, เมกา วอลเตอร์ และไฮเปอร์ สตรอม ได้แรงดลบันดาลใจในการออกแบบมาจากตัวละครจากนิยายจีนเรื่องไซอิ๋ว
ร็อคแมน คลาสสิคส์คอลเลกชัน

| ร็อคแมน คลาสสิคส์คอลเลกชัน |
| --- | --- |
ผู้พัฒนา: ดิจิทัลอิคลิปส์
ผู้จัดจำหน่าย: แคปคอม
ชุด: ร็อคแมนซีรีส์
เอนจิน: MT Framework 
เครื่องเล่น: เพลย์สเตชัน 4 เอกซ์บอกซ์วัน ไมโครซอฟท์ วินโดวส์ นินเท็นโด ทรีดีเอส นินเท็นโด สวิตช์
วางจำหน่าย:  25 สิงหาคม ค.ศ. 2015 (รูปแบบดิจิทัลดาวน์โหลดของ PS4, Xbox One และ PC) 23 กุมภาพันธ์ ค.ศ. 2016 (รูปแบบแผ่นแพ็คเกจของ PS4, Xbox One และ 3DS)  24 กุมภาพันธ์ ค.ศ. 2016 (รูปแบบดิจิทัลดาวน์โหลดของ 3DS)  25 กุมภาพันธ์ ค.ศ. 2015 (3DS)  26 พฤษภาคม ค.ศ. 2016 (PS4, Xbox One และ PC)  22 พฤษภาคม ค.ศ. 2018 (NS)
แนว: แพลตฟอร์มแอ็กชัน 2 มิติ
รูปแบบ: ผู้เล่นเดี่ยว
ร็อคแมน คลาสสิคส์คอลเลกชัน (ญี่ปุ่น: ロックマン クラシックス コレクション; โรมาจิ: Rokkuman Kurashikkusu Korekushon; ทับศัพท์: Rockman Classics Collection) หรือ เมกาแมน เลกาซีคอลเลกชัน (Mega Man Legacy Collection) เป็นวิดีโอเกมที่นำ ร็อคแมน จนถึง ร็อคแมน 6 จาก ร็อคแมนซีรีส์ มารวมกัน
ภาพรวม

ในสหรัฐอเมริกา ได้วางจำหน่ายในรูปแบบดิจิทัลดาวน์โหลดสำหรับแพล็ตฟอร์ม เพลย์สเตชัน 4, Xbox One และ Steam เมื่อวันที่ 25 สิงหาคม ค.ศ. 2015 ต่อมาเมื่อวันที่ 23 กุมภาพันธ์ ค.ศ. 2016 ได้มีการวางจำหน่ายในรูปแบบแผ่นแพ็คเกจสำหรับแพล็ตฟอร์ม เพลย์สเตชัน 4, Xbox One และได้เพิ่มแพล็ตฟอร์ม นินเท็นโด 3DS ทั้งรูปแบบแพ็คกจและดิจิทัลดาวน์โหลดในฝั่งยุโรปและสหรัฐอเมริกา
ในส่วนประเทศญี่ปุ่น ได้มีการผลิตลงแพล็ตฟอร์ม นินเท็นโด 3DS ทั้งแบบแพ็คเกจแผ่นและดิจิทัลดาวน์โหลด วางจำหน่ายเมื่อวันที่ 25 กุมภาพันธ์ ค.ศ. 2015 ทั้งนี้ยังมี amiibo ร็อคแมน เพื่อเพิ่มโหมดชาเลนจ์ในด่านที่ 11 อีกด้วย นอกจากนี้แพล็ตฟอร์ม เพลย์สเตชัน 4, Xbox One และ PC ไดวางจำหน่ายในประเทศญี่ปุ่นเมื่อวันที่ 26 พฤษภาคม ค.ศ. 2016 ทั้งรูปแบบแผ่นแพ็คเกจและดิจิทัลดาวน์โหลด
นอกจากนี้ ได้มีการเปิดตัว ร็อคแมน คลาสสิคส์คอลเลกชัน 1 + 2 ในแพล็ตฟอร์มนินเท็นโด สวิตช์ วางจำหน่ายเมื่อวันที่ 22 พฤษภาคม ค.ศ. 2018 โดยแบบแพคเกจมี แผ่นเกมของ คลาสสิคส์คอลเลกชัน 1 และ ดิจิทัลดาวน์โหลดโค้ดของ คลาสสิคส์คอลเลกชัน 2 ทั้งนี้ คลาสสิคส์คอลเลกชัน 1 เวอร์ชันนินเท็นโด สวิตช์ ได้เพิ่มฟีเจอร์การกรอย้อนกลับด่านสำหรับผู้เล่นมือใหม่ในการป้องกันข้อผิดพลาดจากการเล่น ซึ่งภายหลังได้ถูกเพิ่มลงในแพลตฟอร์มอื่น ๆ ที่เผยแพร่ก่อนหน้านี้ ในส่วนเนื้อหาดาวน์โหลดฟรี ยกเว้นเวอร์ชันนินเท็นโด 3DS อีกทั้งยังสามารถใช้ amiibo ร็อคแมน เช่นเดียวกับ เวอร์ชัน 3DS ทั้งโหมดชาเลนจ์ในด่านที่ 11 และ มิวเซียม
รายชื่อเกมที่ถูกรวมบรรจุ

เกมทั้งหมดสามารถเปลี่ยนภาษาได้ด้วยตัวเลือก เวอร์ชันญี่ปุ่น (ร็อคแมน) และเวอร์ชันต่างประเทศ (เมกาแมน)
ร็อคแมน
ร็อคแมน 2 ความลับของดร.ไวลี่
ร็อคแมน 3 จุดจบของ ดร.ไวลี่!?
ร็อคแมน 4 ผู้ทะเยอทะยานคนใหม่!!
ร็อคแมน 5 กับดักของบลูส์!?
ร็อคแมน 6 การต่อสู้ครั้งยิ่งใหญ่ในประวัติศาสตร์!!
ข้อมูลลิงก์

เว็บไซต์อย่างเป็นทางการของ ร็อคแมน คลาสสิคส์คอลเลกชัน เก็บถาวร 2023-04-23 ที่ เวย์แบ็กแมชชีน
เว็บไซต์อย่างเป็นทางการของ Megaman Legacy Collection
สระบุรี (แก้ความกำกวม)

สระบุรี อาจหมายถึง:
จังหวัดสระบุรี
อำเภอเมืองสระบุรี
เทศบาลเมืองสระบุรี
สถานีรถไฟสระบุรี
สโมสรฟุตบอลสระบุรี
วัดใต้โกสุม

| วัดใต้โกสุม |
| --- | --- |


ที่ตั้ง: ตำบลหัวขวาง อำเภอโกสุมพิสัย จังหวัดมหาสารคาม
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดใต้โกสุม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลหัวขวาง อำเภอโกสุมพิสัย จังหวัดมหาสารคาม มีเนื้อที่ 6 ไร่ 1 งาน 92 ตารางวา ทิศเหนือจดฝั่งแม่น้ำชี ทิศใต้จดถนนสุนทรพิพิธ ทิศตะวันตกและทิศตะวันออกจดทางสาธารณะระโยชน์ มีที่ธรณีสงฆ์จำนวน 1 แปลง เนื้อที่ 10 ไร่ 1 งาน 66 ตารางวา ปัจจุบันมีเจ้าอาวาสคือ พระครูอนุกูลสังฆกิจ (ไสว สิริปญฺโญ)
วัดใต้โกสุมตั้งวัดเมื่อ พ.ศ. 2410 ได้รับพระราชทานวิสุงคามสีมาเมื่อวันที่ 8 กรกฎาคม พ.ศ. 2456 สันนิษฐานว่าเป็นนวัดที่สร้างทับที่วัดเดิมของชุมชนที่รกร้างมาก่อนเนื่องจากมีซากอุโบสถหลงเหลืออยู่ ปัจจุบันได้สร้างศาลาการเปรียญหลังใหม่ทับบริเวณซากอุโบสถเดิม มีการบูรณะวัดเดิมเป็นวัดใต้โกสุมเมื่อราว พ.ศ. 2450 โดยญาคูสังฆราช (เป็นคำเรียกพระมหาเถระที่นำพาพัฒนาบูรณะปฏิสังขรณ์วัดในขณะนั้นของขาวบ้าน)
อาคารเสนาสนะประกอบด้วย อุโบสถกว้าง 4.80 เมตร ยาว 12.90 เมตร เป็นอาคารคอนกรีต สร้างเมื่อ พ.ศ. 2500 บูรณะใหม่เมื่อ พ.ศ. 2535 ศาลาการเปรียญ กุฏิสงฆ์ 6 หลัง หอสมุด 1 หลัง มณฑปรูปเหมือนหลวงปู่ศรีธรรมศาสน์ กุฏิไม้ทรงไทย (เริ่มก่อสร้างเมื่อเดือนธันวาคม พ.ศ. 2560) หอระฆัง และเป็นที่ตั้งของศูนย์ศึกษาพระพุทธศาสนาวันอาทิตย์ และหน่วยเผยแพร่พุทธมามกะ
รายนามเจ้าอาวาส

หลวงปู่ญาคูสังฆราช (โส)
หลวงปู่สุภีร์
หลวงปู่จันดี
หลวงศรีธรรมศาสน์ (สิงห์ สิมมาโคตร)
พระครูพิสารสิริเวช (พม.เกษม)
พระสมุห์ชาย จิรถิโก (พระครูธรรมาภิราม)
หลวงปู่ใส อโสโก
หลวงปู่น้อย
หลวงปู่พรมมา จนฺทวณฺโณ
พระมหาอนุศักดิ์
พระครูรัตนวรานุยุต (โอภาส  โอภาโส)
พระพีระพล  ธีรปญฺโญ
พระครูอนุกูลสังฆกิจ (ไสว สิริปญฺโญ)
ศรัท สุ่มประดิษฐ

ศรัท สุ่มประดิษฐ (เกิด 17 เมษายน ค.ศ. 1994) เป็นนักยกน้ำหนักชาวไทย ศรัทได้รับรางวัลประเภทเหรียญทองจากการแข่งขันซีเกมส์ ค.ศ. 2013 ที่ประเทศพม่าและเคยเข้าร่วมการแข่งขันเอชียนเกมส์ 2014 และกีฬายกน้ำหนักในโอลิมปิกฤดูร้อน 2016 – รุ่น 94 กิโลกรัม ชาย
สระ

สระ อาจหมายถึง
สระ (สัทศาสตร์) อ่านว่า สะ-หฺระ
สระ (แหล่งน้ำ) อ่านว่า สะ
สระว่ายน้ำ
การสระผม หรือการสระขน
สระ (ไทย)
วัดบึง (จังหวัดพระนครศรีอยุธยา)

| วัดบึง |
| --- | --- |

ที่ตั้ง: ตำบลวังแดง อำเภอท่าเรือ จังหวัดพระนครศรีอยุธยา
ประเภท: วัดราษฎร์
นิกาย: มหานิกาย
เจ้าอาวาส: พระครูอุดมภาวนาธิมุต (ลำเพย อุตฺตโม)
 สถานีย่อยพระพุทธศาสนา
วัดบึง ตั่งอยู่เลขที่ 7 บ้านบึงเหนือ หมู่ที่ 8 ตำบลวังแดง อำเภอท่าเรือ จังหวัดพระนครศรีอยุธยา สังกัดคณะสงฆ์มหานิกาย มีที่ดินวัด เนื้อที่ 31 ไร่ 3 งาน 31 ตารางวา
ประวัติวัดบึง

วัดบึงหรือวัดบ้านบึง สร้างขึ้นเป็นวัดนับตั่งแต่ พ.ศ. 2325 ได้มีนามวัดตามชื่อบ้านและโดยที่หมู่บ้านนี้มีบึงใหญ่ซึ่งเกิดจากการตกคุ้งของแม่น้ำป่าสัก จึงมีชื่อเรียกว่าบ้านบึง และได้รับพระราชทานวิสุงคามสีมาครั้งแรก พ.ศ. 2330 และเนื่องจากได้มีการสร้างอุโบสถหลังใหม่ จึงได้รับพระราชทานวิสุงคามสีมาครั้งสุดท้ายเมื่อ พ.ศ. 2540 ทางวัดยังเป็นที่ตั้งของโรงเรียนประถมศึกษา สังกัดสำนักงานเขตการศึกษา
ลำดับเจ้าอาวาส

เจ้าอาวาสในอดีตและปัจจุบัน 5 รูป
หลวงปู่เสน
พระอาจารย์เปลื้อง
พระอาจารย์อิน
พระอาจารย์หวาน
พระครูอุดมภาวนาธิมุต (ลำเพย อุตฺตโม) พ.ศ. 2505 - ปัจจุบัน
ที่ธรณีสงฆ์

อาณาเขตที่ดินวัด เนื้อที่ 31 ไร่ 3 งาน 31 ตารางวา
ทิศเหนือ        จรดถนนคันบึงทางเข้าหมูบ้าน
ทิศใต้            จรดกำแพงถนนคันบึง
ทิศตะวันออก จรดกำแพงติดถนนคันบึงหลังโรรงเรียนวัดบึง
ทิศตะวันตก    จรดกำแพงซุ้มประตูทางเข้าวัดบึง
ปูชนียวัตถุศาสนสถาน

อุโบสถ  1หลัง
ศาลาการเปรียญ  1 หลัง
ศาลาอเนกประสงฆ์  1 หลัง
หอสวดมนต์ 1 หลัง
กุฏิสงฆ์ จำนวน 8 หลัง เป็นอาคารครึ่งตึกครึ่งไม้
วิหาร หลวงพ่อเกษร เป็นอาคารคอนกรีตแสริมเหล็ก 1 หลัง
พระปรางค์ 1 หลัง
พระเจดีย์ 1 หลัง
มณฑป 1หลัง
นอกจากนี้มีหอระฆัง 1 หลัง
ฌาปนสถาน ( วัดบึง )

เมรุ
ศรัทธาไม่เงียบ

| ศรัทธาไม่เงียบ |
| --- | --- |
Theatrical release poster
กำกับ: มาร์ติน สกอร์เซซี
บทภาพยนตร์:   เจย์ ค็อกส์  มาร์ติน สกอร์เซซี 
สร้างจาก: Silence โดย ชูซากุ เอ็นโด
อำนวยการสร้าง:   Barbara De Fina  Randall Emmett  Vittorio Cecchi Gori  Emma Tillinger Koskoff  Gaston Pavlovich  มาร์ติน สกอร์เซซี  Irwin Winkler 
นักแสดงนำ:   แอนดรูว์ การ์ฟิลด์  อดัม ไดรฟ์เวอร์  ทาดาโนบุ อาซาโนะ  เคียรัน ไฮนส์  เลียม นีสัน 
กำกับภาพ: โรดริโก ปริเอโต
ตัดต่อ: Thelma Schoonmaker
ดนตรีประกอบ:   Kim Allen Kluge  Kathryn Kluge 
บริษัทผู้สร้าง:   SharpSword Films  AI Film  Emmett/Furla/Oasis Films  CatchPlay  IM Global  Verdi Productions  YLK Sikelia  Fábrica de Cine 
ผู้จัดจำหน่าย: พาราเมาต์พิกเจอส์
วันฉาย:   29 พฤศจิกายน ค.ศ. 2016 (2016-11-29) (Rome)  23 ธันวาคม ค.ศ. 2016 (2016-12-23) (United States) 
ความยาว: 161 minutes
ประเทศ:   สหรัฐ  ไต้หวัน  เม็กซิโก 
ภาษา: อังกฤษ ญี่ปุ่น
ทุนสร้าง: $50 million
ทำเงิน: $23.7 million
ศรัทธาไม่เงียบ เป็นภาพยนตร์ดราม่าประวัติศาสตร์ย้อนยุคที่ออกฉายเมื่อปี 2016 ซึ่งกำกับโดยมาร์ติน สกอร์เซซี และเขียนบทร่วมกันโดย เจย์ ค็อกส์และสกอร์เซซี ดัดแปลงจากนวนิยายปี 1966 เรื่อง Silence เขียนโดย ชูซากุ เอ็นโด มีฉากเป็นเมืองนางาซากิ ประเทศญี่ปุ่น ถ่ายทำในไต้หวันและไทเป นำแสดงโดย แอนดรูว์ การ์ฟิลด์, อดัม ไดรฟ์เวอร์, เลียม นีสัน, ทาดาโนบุ อาซาโนะ และเคียรัน ไฮนส์ เล่าเรื่องของบาทหลวงคณะเยสุอิตสองคนที่เดินทางจากประเทศโปรตุเกสไปยังประเทศญี่ปุ่นยุคเอโดะ เพื่อตามหาบาทหลวง Cristóvão Ferreira ผู้เป็นอาจารย์ที่หายสาบสูญไป และเพื่อเผยแผ่ศาสนาคริสต์นิกายโรมันคาทอลิก ช่วงเวลานั้นเป็นช่วงหลังจากกบฎชิมาบาระ (1637-1638) ที่มีต่อรัฐบาลโชกุนโทกูงาวะ ทำให้มีการห้ามประชาชนชาวญี่ปุ่นนับถือศาสนาคริสต์ ทำให้ประชาชนเหล่านี้ต้องหลบซ่อนตัวจากเจ้าหน้าที่ทางการ
สกอร์เซซี พัฒนาโครงการสร้างภาพยนตร์เรื่องนี้มากว่า 25 ปี ถือเป็นความใฝ่ฝันส่วนตัวของเขา ซึ่งในที่สุดก็ได้ออกฉายครั้งแรกในโรมเมื่อ 29 พฤศจิกายน 2016 และออกฉายทั่วประเทศสหรัฐอเมริกาเมื่อ 23 ธันวาคม 2016 สถาบันภาพยนตร์อเมริกาได้เลือกศรัทธาไม่เงียบให้เป็นภาพยนตร์แห่งปีเรื่องหนึ่ง นอกจากนี้ยังได้รับการเสนอชื่อเข้าชิงรางวัลออสการ์สาขาถ่ายภาพยอดเยี่ยมในงานประกาศรางวัลออสการ์ครั้งที่ 89 อีกด้วย
ภาพยนตร์เรื่องนี้เป็นภาพยนตร์ลำดับที่สามของ สกอร์เซซี ที่เล่าเรื่องของคนในศาสนาที่ต้องต่อสู้กับการท้าทายต่อศรัทธา ต่อจาก เดอะลาสเทมป์เทชันออฟไครสต์ และ คุนดุน
สระว่ายน้ำ

สระว่ายน้ำหลังบ้าน
สระว่ายน้ำส่วนตัวบนดาดฟ้า
สระว่ายน้ำ คือแหล่งน้ำที่มนุษย์สร้างขึ้นเพื่อใช้สำหรับการว่ายน้ำหรือกิจกรรมนันทนาการ สามารถสร้างให้ลึกลงไปในดินหรืออยู่เหนือพื้นดินก็ได้ และสร้างด้วยวัสดุหลายชนิดเช่นคอนกรีต (หรือเรียกว่า กูไนต์) โลหะ พลาสติก หรือไฟเบอร์กลาสส์ สระว่ายน้ำอาจตกแต่งให้เป็นรูปร่างหรือขนาดตามใจชอบ หรือใช้ขนาดมาตรฐานก็ได้ โดยขนาดใหญ่ที่สุดคือสระว่ายน้ำขนาดที่ใช้ในกีฬาโอลิมปิก
ชมรมสุขภาพ เช่น วายเอ็มซีเอ ฟิตเนส และชมรมส่วนตัวจะมีสระว่ายน้ำไว้ออกกำลังกายเป็นส่วนใหญ่ โรงแรมหลายแห่งมีสระว่ายน้ำสำหรับแขก สถานที่เช่น โรงเรียน และมหาวิทยาลัย บางที่ก็มีสระว่ายน้ำสำหรับว่ายน้ำและชั้นเรียนวิชาพลศึกษา หรือสำหรับนักกีฬาแข่งขัน อ่างน้ำร้อนและสปามีสระว่ายน้ำที่มีน้ำร้อนไว้สำหรับการผ่อนคลายและการบำบัดรักษา และอาทั่วไปตามบ้าน โรงแรม ชมรม และโรงนวด สระว่ายน้ำยังใช้สำหรับดำน้ำ และกีฬาชนิดอื่น ๆ และยังใช้สำหรับนักประดาน้ำ และนักบินอวกาศเอาไว้ฝึกฝนด้วย
วัดลาดปลาดุก

| วัดลาดปลาดุก |
| --- | --- |

ที่ตั้ง: เลขที่ 22 หมู่ที่ 7 ทางหลวงท้องถิ่น นบ.ถ 33-005 ตำบลบางรักพัฒนา อำเภอบางบัวทอง จังหวัดนนทบุรี 11110
ประเภท: วัดราษฎร์
นิกาย: มหานิกาย
เจ้าอาวาส: พระปลัดนพรัตน์ กุสลจิตฺโต
 สถานีย่อยพระพุทธศาสนา
วัดลาดปลาดุก เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมคลองบางไผ่และคลองลาดปลาดุก ในหมู่ที่ 7 บ้านลาดปลาดุก ตำบลบางรักพัฒนา อำเภอบางบัวทอง จังหวัดนนทบุรี
ประวัติ

ราว พ.ศ. 2450 มีราษฎรเข้ามาบุกเบิกจับจองที่ดินบริเวณป่าที่ลุ่มคลองบางไผ่ถึงหนองเพรางายจนเกิดเป็นชุมชนขึ้น มีการขุดทางน้ำเพื่อการเกษตรและการคมนาคมทางเรือ บริเวณที่ลุ่มแห่งนี้อุดมสมบูรณ์ไปด้วยปลานานาพันธุ์โดยเฉพาะปลาดุก แม้ในฤดูแล้งบริเวณนี้ก็ยังมีหนองน้ำและปลาอยู่เป็นจำนวนมาก ชาวบ้านจึงเรียกว่า ลาดปลาดุก ต่อมาชาวบ้านร่วมกันสร้างวัด เป็นวัดเล็ก ๆ อยู่กลางทุ่งนา ใช้ชื่อว่า "วัดลาดปลาดุก" เนื่องจากวัดตั้งอยู่ริมคลองลาดปลาดุก ตั้งเป็นวัดเมื่อวันที่ 5 มิถุนายน พ.ศ. 2465 เดิมมีเนื้อที่ 10 ไร่ ได้รับพระราชทานวิสุงคามสีมาเมื่อวันที่ 7 ตุลาคม พ.ศ. 2473 และต่อมาเจ้าอาวาสรูปปัจจุบันได้ซื้อที่ดินด้านทิศตะวันออกเพิ่มอีก 12 ไร่ เพื่อใช้เป็นที่อเนกประสงค์และปลูกป่าไม้สักไม้ตะเคียน
อาคารเสนาสนะ

อุโบสถหลังเดิมได้รับพระราชทานวิสุงคามสีมาเมื่อ พ.ศ. 2473 วัดได้สร้างอุโบสถหลังใหม่เมื่อ พ.ศ. 2512 มีช่อฟ้า ใบระกา หางหงส์ หน้าบัน ซุ้มประตู บัวปลายเสาประดับด้วยกระจกสี ลงรักปิดทอง ภายในประดิษฐานพระประธาน เป็นพระพุทธชินราชจำลอง มีพระอัครสาวกยืนถวายอภิวาทอยู่ 2 องค์ จิตรกรรมฝาผนังภายในอุโบสถแสดงภาพพระพุทธประวัติและภาพเทพชุมนุม
ศาลาการเปรียญหลังเก่าเป็นศาลาไม้ทรงไทย ปัจจุบันวัดได้สร้างศาลาการเปรียญหลังใหม่เป็นอาคารคอนกรีตเสริมเหล็กชั้นเดียว ขนาด 9 ห้อง เป็นอาคารทรงโรง ไม่มีหลังคาลดชั้น มีรูปแบบคล้ายศาลาการเปรียญหลังเก่าที่ทำด้วยไม้ มีฝาทึบทั้ง 4 ด้าน ทำพาไลคลุมโดยรอบ ช่อฟ้า ใบระกา และหางหงส์เป็นปูนประดับ กระจกสีทอง มุงกระเบื้องเกล็ดเต่าสีส้มออกแดง หอระฆังเป็นอาคารคอนกรีตเสริมเหล็ก 2 ชั้น หลังคาเรือนยอดจัตุรมุข วิหารหลวงพ่อโตตั้งอยู่ด้านหน้าอุโบสถ ประดิษฐานพระพุทธรูปหลวงพ่อโตซึ่งเป็นพระพุทธรูปหล่อปางมารวิชัยลงรักปิดทอง
รายนามเจ้าอาวาส

พระอธิการบาง สุทธสีโล
พระอธิการทวี
พระพิมลศีลาจาร (แสวง ปภงฺกโร จันทร์อ้น)
พระปลัดนพรัตน์ กุสลจิตฺโต (นพรัตน์ มีกระจิต)
วัดจันทร์ (จังหวัดพระนครศรีอยุธยา)

สำหรับวัดจันทร์แห่งอื่น ดูที่ วัดจันทร์
| วัดจันทร์ |
| --- | --- |

ที่ตั้ง: ตำบลบางพระครู อำเภอนครหลวง จังหวัดพระนครศรีอยุธยา
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดจันทร์  เป็นวัดราษฎร์ในสังกัดคณะสงฆ์มหานิกายตั้งอยู่ริมแม่น้ำป่าสักฝั่งตะวันตก ในตำบลบางพระครู อำเภอนครหลวง จังหวัดพระนครศรีอยุธยา มีเนื้อที่ประมาณ 20 ไร่ 3 งาน 48 ตารางวา
วัดจันทร์ตั้งวัดเมื่อ พ.ศ. 2360 และได้รับพระราชทานวิสุงคามสีมา เมื่อ พ.ศ. 2365 ได้รับพระราชทานวิสุงคามสีมาครั้งหลังเมื่อวันที่ 29 พฤษภาคม พ.ศ. 2560
เมื่อครั้งอุโบสถหลังเดิมมีสภาพทรุดโทรม จึงได้มีการย้ายองค์พระประธานหรือ หลวงพ่อขาว เพื่อสร้างอุโบสถหลังใหม่ กลับพบวัตถุมงคล เศียรพระพุทธรูปจำนวนมาก ใต้ฐานองค์พระมีไหสีดำขนาดใหญ่ มีหูจับ 4 หู จึงนำมาเปิดดูพบว่า ภายในมีพระเครื่องเนื้อดินเผา เช่น หลวงพ่อโตวัดบางกระทิง พระซุ้มกอเหรียญหลวงพ่อขาว วัตถุมงคลรุ่นแรกของวัด พุทธลักษณะของพระกรุวัดจันทร์ สันนิษฐานเบื้องต้นน่าจะเป็นพระสร้างสมัยรัตนโกสินทร์ประมาณ 150–170 ปี จากลักษณะพิมพ์ทรง และอักขระคาถาที่ประทับด้านหลังองค์พระ เช่น อุเฑาะว์ นะ
อาคารเสนาสนะภายในวัด ได้แก่กุฏิพระสงฆ์ 1 หลัง จำนวน 7 ห้อง ศาลาอเนกประสงค์ จำนวน 1 หลัง หอกลอง หอระฆัง จำนวน  1 หลัง ศาลาบำเพ็ญกุศล จำนวน 2 หลัง ฌาปนสถาน จำนวน 1 หลัง ห้องสุขา 1 หลัง จำนวน 6 ห้อง และอุโบสถหลังใหม่ที่สร้างตามแบบวัดพระราม 9 กาญจนาภิเษก
วัดจันทราราม (จังหวัดอ่างทอง)

| วัดจันทราราม |
| --- | --- |

ชื่อสามัญ: วัดจันทราราม, วัดบ้านช้าง
ที่ตั้ง: ตำบลโคกพุทรา อำเภอโพธิ์ทอง จังหวัดอ่างทอง
ประเภท: วัดราษฎร์
นิกาย: มหานิกาย
พระประธาน: หลวงพ่อเพชร
เจ้าอาวาส: พระครูสังฆรักษ์พรชัย ชวโน
 สถานีย่อยพระพุทธศาสนา
วัดจันทราราม เป็นวัดราษฎร์ในสังกัดคณะสงฆ์มหานิกาย ตั้งอยู่ที่ตำบลโคกพุทรา อำเภอโพธิ์ทอง จังหวัดอ่างทอง ปัจจุบันมีพระครูสังฆรักษ์พรชัย ชวโน เป็นเจ้าอาวาส
วัดจันทรารามตั้งวัดเมื่อ พ.ศ. 2305 ได้รับพระราชทานวิสุงคามสีมาเมื่อวันที่ 10 มีนาคม พ.ศ. 2525 วัดมีพระพุทธรูปศักดิ์สิทธิ์ในอุโบสถที่ชาวบ้านเคารพศรัทธา คือ หลวงพ่อเพชร เป็นพระพุทธรูปปางสมาธิเพชรศิลปะอยุธยาตอนต้น โดยชาวบ้านร่วมกันบริจาคโลหะหล่อหลอมเป็นพระพุทธรูปเพื่อเป็นศูนย์รวมจิตใจคนในหมู่บ้าน
บริเวณสวนหลังอุโบสถมีต้นไม้ขึ้นหนาแน่น จึงเป็นที่อยู่อาศัยและแพร่พันธุ์ค้างคาวแม่ไก่ และนกนานาชนิดมาหลายชั่วอายุคน มีค้างคาวแม่ไก่อาศัยอยู่กว่าหมื่นตัว ถือเป็นสัตว์ป่าคุ้มครองตามพระราชบัญญัติสงวนและคุ้มครองสัตว์ป่า
วัดจันทร์ตะวันตก

| วัดจันทร์ตะวันตก |
| --- | --- |
มหาวิหารสมเด็จองค์ปฐม

ที่ตั้ง: ตำบลในเมือง อำเภอเมืองพิษณุโลก จังหวัดพิษณุโลก
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดจันทร์ตะวันตก เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมแม่น้ำน่าน ในตำบลในเมือง อำเภอเมืองพิษณุโลก จังหวัดพิษณุโลก ตั้งอยู่บริเวณสะพานสุพรรณกัลยา อยู่ตรงข้ามกับวัดจันทร์ตะวันออก
วัดจันทร์ตะวันตกตั้งวัดเมื่อ พ.ศ. 2400 เดิมเป็นที่ตั้งของหมู่บ้านที่เป็นป่าดง ในอดีตมี "วัดรังเงิน" ซึ่งเป็นวัดเก่าแก่มาก คงสร้างมาพร้อมการสร้างเมืองพิษณุโลก ต่อมาชาวลาวจากเวียงจันทน์ได้อพยพมาอาศัย จนเมื่อเกิดเหตุเพลิงไหม้เผาผลาญบ้านเรือนของผู้อุปถัมภ์วัดที่อยู่รอบ ๆ วัดก็ได้รับความเสียหาย ไม่สามารถดับไฟได้เพราะในหมู่บ้านมีแต่บ่อน้ำที่ขุดใช้เองทำให้มีน้ำไม่เพียงพอที่สู้ภัยจากไฟได้ อีกทั้งหมู่บ้านอยู่ห่างไกลจากแม่น้ำน่าน ชาวบ้านจึงเห็นสมควรว่าหาที่ตั้งวัดใหม่ที่อยู่ติดแม่น้ำ นายเทศ นางทองคำ มีจิตศรัทธาได้มอบที่ดินของตนให้กับวัดจำนวน 16 ไร่ 3 งาน เหตุผลที่ตั้งชื่อว่าวัดจันทร์เพราะมีตันจันทร์ใหญ่อยู่ 1 ต้น และมีต้นจันทร์เล็ก ๆ อีกหลายต้นขึ้นอยู่ในวัด วัดได้รับพระราชทานวิสุงคามสีมาเมื่อวันที่ 19 มีนาคม พ.ศ. 2490
อาคารเสนาสนะที่สำคัญ ได้แก่ มหาวิหารสมเด็จองค์ปฐม ภายในประดิษฐานพระพุทธรูปสมเด็จองค์ปฐมปางมารวิชัย ทรงเครื่องมหาจักรพรรดิ มีซุ้มเรือนแก้ว ขนาดหน้าตัก 4 ศอก 9 นิ้ว  ใกล้กำแพงวัดเป็นที่ประดิษฐาน หลวงพ่อทองไหลมา พระพุทธรูปปางอุ้มบาตรประทับยืน ด้านหลังมี พระพุทธเจดีย์สระหลวง สถานที่บรรจุพระบรมสารีริกธาตุและประดิษฐาน พระไภษัชยคุรุไพฑูรยประภาตถาคต และ รูปหล่อหลวงปู่สุ่น
หลวงพ่อทองไหลมา
วัดจันทร์ (จังหวัดนนทบุรี)

สำหรับวัดจันทร์แห่งอื่น ดูที่ วัดจันทร์
| วัดจันทร์ |
| --- | --- |


ที่ตั้ง: เลขที่ 27 หมู่ที่ 5 ถนนบางกรวย-ไทรน้อย ตำบลบางกรวย อำเภอบางกรวย จังหวัดนนทบุรี 11130
ประเภท: วัดราษฎร์
นิกาย: มหานิกาย
เจ้าอาวาส: พระครูโอภาสนนทกิตติ์ (ศักดา โอภาโส)
 สถานีย่อยพระพุทธศาสนา
วัดจันทร์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 5 บ้านวัดลุ่ม ตำบลบางกรวย อำเภอบางกรวย จังหวัดนนทบุรี มีที่ดินตั้งวัดเนื้อที่ 12 ไร่ 3 งาน
วัดจันทร์สร้างเมื่อวันที่ 20 พฤษภาคม พ.ศ. 2315 และได้รับพระราชทานวิสุงคามสีมาเมื่อวันที่ 9 มกราคม พ.ศ. 2338 เขตวิสุงคามสีมากว้าง 40 เมตร ยาว 40 เมตร อุโบสถกว้าง 10 เมตร ยาว 20 เมตร ได้รับการบูรณะใหม่เมื่อ พ.ศ. 2464 และ พ.ศ. 2529 และได้สร้างกำแพงแก้วรอบอุโบสถพร้อมซุ้มประตูในปี พ.ศ. 2514 อาคารเสนาสนะอื่น ๆ ได้แก่ กุฏิ จำนวน 6 หลัง เป็นอาคารไม้สัก สร้างเมื่อ พ.ศ. 2400 ศาลาการเปรียญ 12 เมตร ยาว 24 เมตร หอสวดมนต์และหอฉัน สร้างเมื่อ พ.ศ. 2496 ศาลาท่าน้ำ และหอไตร สร้างด้วยไม้
พระประธานในอุโบสถเป็นพระพุทธรูปปางมารวิชัย หน้าตักกว้าง 108 นิ้ว หันหน้าไปทางทิศตะวันออก ก่ออิฐถือปูนลงรักปิดทอง สันนิษฐานว่าได้สร้างมาพร้อมกับอุโบสถในสมัยกรุงธนบุรี มีอัครสาวกซ้ายขวา มีพระพุทธรูปเก่าที่ได้สร้างมาพร้อมกับพระประธานรวม 7 องค์